16.oktoober 2016 kirjutatakse kuldsete tähtedega Räpina jalgpalli ajalukku. Äsja valminud Vaimastvere kunstmuruväljakul mängitud Rahvaliiga B taseme finaalkohtumisest Paduvere SK Illiga väljus võitjana peale 1:1 normaalajale järgnenud ja 4:3 võidetud penaltiseeriat Räpina SK !
Palju õnne, tubli töö !
Kuni tänaseni oli maakonna edukaimaks võistkonnaks (kui 2011 naiste Rahvaliiga võitjaks kroonitud FC Lootos välja arvata) Värska Originaal, kes 2013 aastal skandaalses poolfinaalis saarlaste FC Taritule pidi alla vanduma , kuid lõpuks hooaja pronksmedalitega lõpetas.
Loodetavasti on nüüd värske meistri ridadesse “laenatud” Lootose mängijatel aega tulla nädala pärast aitama Lootosel III liigasse püsimajäämist vormistada.
pildil: võistkonna kapten Kert Preeden (karikaga) koos rõõmsa fänniga